एनएच 33 6 पर कम चले वाहन, यात्री परेशान
स्थानीयनीति को लेकर आदिवासी मूलवासी जनाधिकार मंच का मंगलवार को झारखंड बंद का अनुमंडल के विभिन्न प्रखंडों में मिलाजुला असर रहा। बंद के कारण एनएच 33 6 पर सामान्य दिनों की अपेक्षा कम वाहन चले। शहर में बंद के दौरान सुरक्षा के पुख्ता इंतजामात किए गए थे। बंद को सफल बनाने के लिए कहीं भी मंच के सदस्य सड़क पर नहीं दिखे। बैंक, पोस्टऑफिस, बाजार व्यवसायिक प्रतिष्ठान आम दिनों की तरह खुले रहे। यहां बंद का कोई असर नहीं दिखा।
मुसाबनी: एकदिवसीय बंद का मुसाबनी आसपास के क्षेत्रों में मिलाजुला असर देखने को मिला। बंद के देखते हुए मुसाबनी के सभी दुकानें सुबह में बंद रहीं। लेकिन दोपहर होते-होते बाजार की सभी दुकानें खुल गईं। वहीं, बंद के दौरान लंबी दूरी के वाहन नहीं चले। छोटे वाहनों का आवागमन चालू रहा। बंद को देखते हुए विभिन्न शैक्षणिक संस्थान बंद रहे। सरकारी संस्थान, बैंक, पोस्टआॅफिस आदि पर भी बंद का असर देखा गया। बंद के दौरान किसी प्रकार की अप्रिय घटना की सूचना नहीं है।
श्यामसुंदरपुर क्षेत्र में बंद का असर रहा कम
श्यामसुन्दरपुर|झारखंडबंद का असर श्यामसुंदरपुर थाना क्षेत्र में देखने को नहीं मिला। गुड़ाबांदा थाना क्षेत्र में इसका असर आंशिक रहा। ज्वालकाटा, सिंहपुरा में पूर्व मुखिया बाकसिंह माहली के नेतृत्व में कान्हाई माहली, कमलाकांत महतो, विश्वनाथ महतो आदि ने घूम-घूम कर विद्यालय, बैंक, प्रखंड कार्यालय आदि को बंद कराया।
नारेबाजी करते आदिवासी मूलवासी जनाधिकार मंच के समर्थक।
hin_Deva hin_Deva hin_Deva awa_Deva awa_Deva hin_Deva